У пачатку пленарнага пасяджэння дэкан факультэта дашкольнай адукацыі Л. М. Варанецкая прывітала ўдзельнікаў канферэнцыі і ўручыла дыпломы пераможцам Рэспубліканскага конкурсу студэнцкіх навуковых работ, а памятныя падарункі – студэнтам-выдатнікам. Хочацца адзначыць найбольш цікавыя даклады. Так, дацэнт кафедры методык дашкольнай адукацыі В. М. Шэбека акрэсліла асноўныя напрамкі развіцця сучаснай сістэмы дашкольнай адукацыі. Старшыня навуковага студэнцкага таварыства Я. Лосік паведаміла пра вынікі навукова-даследчай работы студэнтаў факультэта за мінулы навучальны год. Было адзначана, што выкладчыкі ствараюць спрыяльныя ўмовы для фарміравання ў студэнтаў навуковага мыслення, прафесійнай кампетэнтнасці. Пацвярджэннем гэтага з’яўляецца паспяховае выкананне навукова-даследчых работ (курсавых і дыпломных) у рэчышчы навуковай тэматыкі кафедраў факультэта.